CELEX: 32021D1802
Language: ro
Date: 2021-06-10 00:00:00
Title: Decizia (EURATOM) 2021/1802 a Comisiei din 10 iunie 2021 în temeiul articolului 83 din Tratatul de instituire a Comunității Europene a Energiei Atomice – Un rezumat al principalelor dispoziții ale deciziei este prezentat mai jos, fără a aduce atingere efectului deplin al deciziei înseși [notificată cu numărul C(2021) 3889]

12.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 362/1
               
            
         DECIZIA (EURATOM) 2021/1802 A COMISIEI
         din 10 iunie 2021
         în temeiul articolului 83 din Tratatul de instituire a Comunității Europene a Energiei Atomice – Un rezumat al principalelor dispoziții ale deciziei este prezentat mai jos, fără a aduce atingere efectului deplin al deciziei înseși
         
            
               [notificată cu numărul C(2021) 3889]
            
         
         
            
         Prezenta decizie se adresează Centrului Național de Cercetare Nucleară (Instituto Superior Técnico, Campus Tecnológico e Nuclear – CTN, Portugalia) și a fost notificată CTN la 10 iunie 2021.
         
            Articolul 1
            
               (1)   Centrul Național de Cercetare Nucleară (Instituto Superior Técnico, Campus Tecnológico e Nuclear – CTN) a încălcat dispozițiile cuprinse la articolul 78 primul paragraf din Tratatul Euratom și la articolele 3 și 4 din Regulamentul (Euratom) nr. 302/2005 al Comisiei din 8 februarie 2005 privind aplicarea garanțiilor nucleare Euratom (1), prin faptul că nu a comunicat Comisiei la timp declarația corectă și completă privind caracteristicile tehnice de bază.
            
            
               (2)   Centrul Național de Cercetare Nucleară (Instituto Superior Técnico, Campus Tecnológico e Nuclear – CTN) a încălcat dispozițiile cuprinse la articolul 79 din Tratatul Euratom și la articolele 7, 8 și 9 din Regulamentul (Euratom) nr. 302/2005 privind aplicarea garanțiilor nucleare Euratom, prin faptul că nu a instituit și nu a menținut un sistem contabil fiabil, capabil să raporteze inventarul complet al materialelor nucleare.
            
         
         
            Articolul 2
            
               (1)   Comisia adresează un avertisment Centrului Național de Cercetare Nucleară (Instituto Superior Técnico, Campus Tecnológico e Nuclear – CTN).
            
            
               (2)   Avertismentul este impus cu înțelegerea ca deficiențele enumerate la articolul 1 să fie remediate cât mai curând posibil.
            
            
               (3)   Pe baza raportului menționat la articolul 3 și a propriilor sale verificări, Comisia va evalua respectarea de către CTN a cerințelor prevăzute la alineatul (2).
            
         
         
            Articolul 3
            CTN trebuie să transmită Comisiei, în termen de trei luni de la data prezentei decizii, un raport care să descrie măsurile luate pentru remedierea deficiențelor enumerate la articolul 1. CTN trebuie să ia măsuri pentru a exclude survenirea unor situații similare în viitor.
         
         
            Articolul 4
            
               (1)   Prezenta decizie se adresează Centrului Național de Cercetare Nucleară (Instituto Superior Técnico, Campus Tecnológico e Nuclear – CTN, Portugalia).
            
            
               (2)   Prezenta decizie se comunică Republicii Portugheze.
            
         
         
            Adoptată la Bruxelles, 10 iunie 2021.
            
                
            
         
         
            (1)  JO L 5, 28.2.2005, p. 1.